Temeljem članka 6. Odluke o odobravanju jednokratnih potpora redovnim studentima („službeni glasnik općine Šodolovci“ broj 1/10) i članka 46. statuta Općine Šodolovci („službeni glasnik općine Šodolovci“ broj 3/09, 2/13 i 7/16) općinski načelnik Općine Šodolovci dana 23. veljače 2018. godine donosi

**ODLUKU**

**o upućivanju javnog poziva redovnim studentima Općine Šodolovci**

**za podnošenje zahtjeva za odobravanje**

**jednokratnih potpora za 2018. godinu**

I

Općina Šodolovci odobravat će jednokratne potpore redovnim studentima u 2018. godini.

II

Pravo na jednokratnu potporu imaju redovni studenti koji ispunjavaju sljedeće uvjete:

- državljanstvo RH,

- redovni studenti-prva godina, redovni studenti koji su upisali višu akademsku godinu u odnosu na prošlu godinu (od druge godine studiranja pa nadalje),

- koji nemaju odobreni kredit, stipendiju ili jednokratnu potporu od drugog subjekta,

- koji imaju prebivalište na području općine Šodolovci.

III

Zahtjev za dodjelu jednokratnih potpora s potrebnom dokumentacijom podnosi se u roku 15 dana od dana objave javnog poziva, odnosno zaključno s danom 13.03.2018. godine.

Obrazac zahtjeva može se preuzeti u općini Šodolovci, svakim radnim danom u redovno radno vrijeme ili na web stranici općine Šodolovci [www.sodolovci.hr](http://www.sodolovci.hr) .

IV

Studenti koji se prijavljuju dužni su uz zahtjev priložiti:

- dokaz o državljanstvu- preslika osobne iskaznice,

- dokaz da imaju prebivalište na području općine Šodolovci- preslika osobne iskaznice,

- potvrdu sa fakulteta o redovno upisanoj godini studija i da prvi put pohađa tekuću akademsku godinu,

- preslika indeksa,

- izjavu da nisu korisnici stipendije, kreditiranja ili neke druge potpore od strane nekog drugog subjekta

- presliku žiro ili tekućeg računa.

V

Nepotpuni zahtjevi kao i zahtjevi koji ne stignu u propisanom roku neće se razmatrati.

VI

Zahtjevi se podnose na adresu općine Šodolovci, Ive Andrića 3, Šodolovci, 31216 Antunovac.

KLASA: 604-01/18-01/1

URBROJ: 2121/11-18-1

Šodolovci, 23. veljače 2018. OPĆINSKI NAČELNIK:

 Dipl. ing. Mile Zlokapa